Proiect UE 



PARLAMENTUL REPUBLICII MOLDOVA

L E G E
pentru modificarea Legii nr. 126/2025 privind finanțarea, gestionarea și monitorizarea politicii agricole

Parlamentul adoptă prezenta lege organică.

Art. I. - Legea nr. 126/2025 privind finanțarea, gestionarea și monitorizarea politicii agricole (Monitorul Oficial al Republicii Moldova, 2025, nr. 353-355, art. 450) cu modificările ulterioare, se modifică după cum urmează:
1. Clauza de armonizare va avea următorul cuprins:
„Prezenta lege:
- transpune parțial (art. 1; art. 3; art. 4 alin. (2); art. 5; art. 6 alin. (1) și (2); art. 7 alin. (1); art. 8–10 primul paragraf; art. 12 alin. (1) ,  alin. (2) și alin. (3); art. 13 alin. (1) paragraful unu, doi, trei și cinci; art. 14 alin. (1) și alin. (3); art.15 alin. (1) - (3); art. 16 alin. (1) și alin. (2); art. 42 lit. a), b), c) și f); art. 44 alin. (1) și alin. (2) lit. a) și b); art. 69 lit. a), d)- i); art. 83 alin. (1) și alin. (2) lit. a) și b); art. 86 alin. (3) paragraful doi, alin. (4) paragraful trei și patru, alin.(5); art. 101 alin. 1, alin. 2 și alin. 3 lit. a), b) și c); art. 102 alin. (1), alin. (2) primul paragraf, alin. (3)-(5) ; art. 104 alin. (1) și (3); art. 106 alin. (1)–(3) și alin. (5); art. 107 alin. (1) lit. a)-g), alin. (2) primul paragraf; art. 123 alin. (1) primul paragraf și alin. (2) lit.  a), d)-i) și k); art. 124 alin. (1)-(4); art. 128; art. 131–133; art. 134 alin. (1)–(5), alin. (7) și (12); art. 136; art. 140; art. 144; art. 148 alin. (2) și art. 151) Regulamentul (UE) 2021/2115 al Parlamentului European și al Consiliului din 2 decembrie 2021 de stabilire a normelor privind sprijinul pentru planurile strategice care urmează a fi elaborate de statele membre în cadrul politicii agricole comune (planurile strategice PAC) și finanțate de Fondul european de garantare agricolă (FEGA) și de Fondul european agricol pentru dezvoltare rurală (FEADR) și de abrogare a Regulamentelor (UE) nr. 1305/2013 și (UE) nr. 1307/2013, publicat în Jurnalul Oficial al Uniunii Europene L 435/1 din 6 decembrie 2021, CELEX: 32021R2115, astfel cum a fost modificat ultima dată prin Regulamentul (UE) 2026/1768 al Parlamentului European și al Consiliului din 14 iulie 2026; 
– transpune parțial (art. 1; art. 2 lit. a), c) și b); art. 3 și 4; art. 5 alin. (2) lit. a)–c) și alin. (3) lit. a)–c); art. 6; art. 8 alin. (1) lit. a) și d),  alin. (2)-(4); art. 9 alin. (1), alin. (2) primul paragraf, alin. (3) lit. b)-d), alin. (4) și alin. (5) primul paragraf; art. 12 alin. (1) primul paragraf, alin. (2) lit. a)–c) și paragraful doi și alin. (3); art. 35,  art. 37; art. 44 alin. (1), alin. (3) și alin. (5); art. 46 alin. (1); art. 56 alin. (1) și (2); art. 59 alin. (1), alin. (2) primul paragraf și alin. (4)–(7); art. 60 alin. (1) și alin. (4) primul paragraf lit. c) și d); art. 62; art. 63; art. 65 alin. (1)–(3); art. 66 alin. (1)–(3); art. 67 alin. (1) primul paragraf și alin. (3)–(6); art. 76; art. 77 alin. (1)–(4); art. 78; art. 80 alin. (1) și alin.(2); art. 82 primul paragraf lit. a) și c); art. 83 alin. (1) primul paragraf, alin. (2), alin. (2a), alin. (5) lit. a) și c) și alin. (6) lit. a)–e); art. 84 alin. (1) paragraful unu și paragraful doi lit. a) și b), alin. (2)-(5),  art. 85 alin. (1)-(6); art. 86; art. 87 alin. (1); art. 88; art. 89 alin. (1); art. 98 alin. (1) și alin. (4) primul paragraf; art. 99 și art. 101) Regulamentul (UE) 2021/2116 al Parlamentului European și al Consiliului din 2 decembrie 2021 privind finanțarea, gestionarea și monitorizarea politicii agricole comune și de abrogare a Regulamentului (UE) nr. 1306/2013, publicat în Jurnalul Oficial al Uniunii Europene L 435/187 din 6 decembrie 2021, CELEX: 32021R2116, astfel cum a fost modificat ultima dată prin Regulamentul (UE) 2026/1768 al Parlamentului European și al Consiliului din 14 iulie 2026.
2. Articolul 4:
la punctul 9, textul „anumit exercițiu financiar „N”, care începe la data de 16 octombrie a anului „N–1” și se încheie la data de 15 octombrie a anului „N”” se substituie cu textul „an bugetar, în sensul Legii finanțelor publice și responsabilității bugetar - fiscale nr.181/2014”;
punctul 17 va avea următorul cuprins:
„plata directă cuplată – tip de intervenție care condiționează acordarea sprijinului financiar public fermierilor de tipul de activitate agricolă desfășurată, de volumul producției obținute sau de mărimea efectivului de animale deținut;”;
se completează cu punctul 171, cu următorul cuprins:
„171. plata directă decuplată – tip de intervenție în cadrul căreia sprijinul financiar public pentru venit se acordă în funcție exclusiv de deținerea unei suprafețe agricole, fără a o face să depindă de tipul activității agricole desfășurate, de volumul producției obținute sau de mărimea efectivului de animale deținut;”. 
3. La articolul 6 alineatul (4), textul „autoritatea de management stabilită la art. 13” se substituie cu textul „autoritatea competentă stabilită la art.10”.
4. La articolul 7 alineatul (1) litera h), va avea următorul cuprins:
„h) cheltuielile de administrare și de personal pentru: asigurarea funcționării grupurilor de acțiune locală și implementarea strategiilor de dezvoltare locală în cadrul Programului LEADER; asigurarea desfășurării acțiunilor de transfer de cunoștințe, formare, cooperare, consiliere și promovare a inovării; asigurarea funcționării organizațiilor/asociațiilor de producători, a camerelor agricole și a Oficiului Național al Viei și Vinului;”. 
5. Articolul 8: 
la alineatul (3) litera a) textul „art. 22 alin. (1) lit. a), f) și h)” se substituie cu textul „art. 22 alin. (1) lit. a), f), h) și i)”;
alineatul (5) va avea următorul cuprins:
„(5) În perioada de punere în aplicare a PSPA sunt eligibile cel mult două operațiuni pentru fiecare solicitant în cadrul aceleiași intervenții. Prevederile prezentului alineat nu se aplică intervențiilor pentru plățile directe și intervențiilor concepute în temeiul art. 22 alin. (1) lit. a), f), h) și i), precum și lit. g), în partea ce vizează Programul LEADER.”.
6. Articolul 10 va avea următorul conținut:
„Articolul 10. Autoritatea competentă
(1) Guvernul desemnează o autoritate a administrației publice centrale în calitate de autoritate competentă, care este responsabilă de:
a) acordarea, revizuirea și retragerea acreditării Agenției de plăți, menționată la art. 11;
b) îndeplinirea sarcinilor atribuite autorității competente în temeiul prevederilor prezentei legi;
c) desemnarea și retragerea desemnării unui organism de certificare menționat la art. 12.
(2) Guvernul aprobă procedura și criteriile de acreditare a Agenției de plăți, care vizează următoarele domenii de bază: mediul intern, activitățile de control, informarea, comunicarea și monitorizarea. 
(3) Autoritatea competentă decide printr-un act administrativ individual acordarea sau, în urma revizuirii, retragerea acreditării Agenției de plăți, în baza examinării criteriilor de acreditare prevăzute la alin. (2).
(4) Autoritatea competentă decide printr-un act administrativ desemnarea și retragerea desemnării organismului de certificare, asigurându-se, în același timp, că există întotdeauna un astfel de organism desemnat.
(5) Autoritatea competentă informează Guvernul cu privire la toate acreditările și retragerile acreditărilor Agenției de plăți.
(6) În scopul asigurării implementării politicii agricole, autoritatea competentă:
a) elaborează proiecte de acte normative și asigurarea instituirii cadrului normativ pentru punerea în aplicare a PSPA;
b) aprobă metodologia de determinare a prețurilor de referință și asigură publicarea acesteia în Monitorul Oficial al Republicii Moldova;
c) aprobă modalitățile și procedurile pentru efectuarea controalelor care stau la baza declarației de gestiune a Agenției de plăți, precum și a structurii și formei declarației în cauză;
d) aprobă normele privind respectarea și implementarea condiționalității prevăzute la art. 18 și art. 181;
e) instituie, dezvoltă, coordonează, monitorizează și evaluează AKIS, în vederea realizării obiectivului transversal prevăzut la art. 3 alin. (2);”.
7. Articolul 11:
la alineatele (2) și (4), cuvintele „autoritatea de management” se substituie cu cuvintele „autoritatea competentă”;
se completează cu alin. (21) cu următorul cuprins:
„(21) Conducătorul Agenției de plăți asigură prezentarea către autoritatea competentă, până la 1 martie a anului următor exercițiului financiar precedent, următoarele documente: 
1) raportul anual privind performanța, menționat la art. 58, care demonstrează că cheltuielile au fost efectuate în conformitate cu art. 9;
2) un rezumat anual al rapoartelor finale de audit și al controalelor efectuate;
3) o analiză a naturii și amplorii erorilor și punctelor slabe identificate în sistemele de guvernanță, precum și măsurile întreprinse în procesul de planificare sau adoptare;
4)  o declarație de gestiune anuală, prin care se atestă faptul, că: 
a) informațiile sunt prezentate în mod adecvat, complet și exact;
b) funcționarea sistemelor de guvernanță instituite, cu excepția autorității competente menționate la art. 10 și a organismului de certificare menționat la art. 12, garantează efectuarea cheltuielilor în conformitate cu art. 9, respectând scopul prevăzut la art. 7 și că sistemele de control instituite garantează legalitatea și regularitatea operațiunilor subiacente.”.
8. Articolul 12:
la alineatele (1) și (3), cuvintele „autoritatea de management” se substituie cu cuvintele „autoritatea competentă”;
alineatul (2):
punctul 2):
la litera c), cuvintele „rapoartelor anuale” se substituie cu cuvintele „raportului anual”;
litera d), se abrogă;
se completează cu punctul 3) cu următorul cuprins:
„3) raportarea privind performanța referitoare la indicatorii de realizare și raportarea privind performanța referitoare la indicatorii de rezultat utilizați în scopul monitorizării multianuale a performanței menționate la art. 54, care demonstrează că a fost respectat art. 9, sunt corecte.”;
se completează cu alineatul (21) cu următorul cuprins:
„(21) Avizul emis de către organismul de certificare conține inclusiv constatări privind corectitudinea informației prezentate în declarația de gestiune și o analiză a naturii și a amplorii erorilor și deficiențelor identificate de audit și de controale în cadrul sistemelor de guvernanță, precum și măsurile întreprinse sau planificate de Agenția de plăți.”.
9. Articolul 13 și Articolul 14 vor avea următorul conținut:
	„Articolul 13. Autoritatea de management
(1) Autoritatea competentă exercită în același timp, prin intermediul unei subdiviziuni structurale din cadrul acesteia, funcția de autoritate de management, care este responsabilă de gestionarea și punerea în aplicare a PSPA, în mod eficient, eficace și corect.
(2) În special, autoritatea de management se asigură că:
a) există un sistem electronic de informații securizat sau utilizarea unuia existent, în care se înregistrează și se păstrează informațiile esențiale privind punerea în aplicare a PSPA, necesare pentru monitorizare și evaluare, în special pentru monitorizarea progreselor înregistrate în vederea îndeplinirii obiectivelor și țintelor stabilite, inclusiv informații pentru fiecare beneficiar și fiecare operațiune;
b) evaluarea ex ante menționată la art. 54 alin. (2) lit. e) este în conformitate cu sistemul de evaluare și monitorizare;
c) este instituit planul de evaluare menționat la art. 60 alin. (4);
d) că evaluarea ex post menționată la art. 60, este efectuată în termenul prevăzut;
e) comitetul de monitorizare dispune de informațiile și documentele necesare pentru monitorizarea punerii în aplicare a PSPA, având în vedere prioritățile și obiectivele specifice ale acestuia;
f) este elaborat raportul anual privind performanța PSPA și este prezentat comitetului de monitorizare în vederea emiterii unui aviz;
g) sunt luate măsuri subsecvente relevante în legătură cu observațiile Guvernului referitoare la rapoartele anuale privind performanța;
h) înainte de autorizarea plăților, agenția de plăți deține toate informațiile necesare, în special în ceea ce privește procedurile aplicate și toate controalele efectuate în legătură cu intervențiile selectate pentru finanțare;
i) se face publicitatea, promovarea și vizibilitatea PSPA. 
Articolul 14. Comitetul național de monitorizare
(1) Autoritatea competentă instituie un comitet național de monitorizare a punerii în aplicare a PSPA (în continuare comitet de monitorizare) în termen de trei luni de la data aprobării PSPA.
(2) Autoritatea competentă decide componența comitetului de monitorizare și asigură o reprezentare echilibrată a autorităților publice, precum și a reprezentanților care includ cel puțin următorii parteneri:
a) autorități ale administrației publice relevante, inclusiv a autorităților competente în materie de mediu și de climă;
b) partenerii economici și sociali, inclusiv reprezentanți ai sectorului agricol;
c) organisme relevante din cadrul societății civile și, după caz, a organismelor responsabile de promovarea incluziunii sociale, a drepturilor fundamentale, a egalității de gen și a nondiscriminării.
(3) Comitetul de monitorizare se reunește cel puțin o dată pe an și examinează toate chestiunile care afectează progresele înregistrate de PSPA în privința atingerii țintelor sale.
(4) Comitetul de monitorizare își desfășoară activitatea în baza regulamentului de funcționare a acestuia, consultat cu părțile interesate și aprobat de către autoritatea competentă.
(5) Autoritatea competentă publică regulamentul de funcționare și avizele comitetului de monitorizare pe pagina web oficială a acesteia.
(6) Fiecare membru al comitetului de monitorizare dispune de un vot. Ședința comitetului de monitorizare este deliberativă dacă la aceasta participă cel puțin jumătate plus unu din numărul membrilor săi. Avizele se adoptă cu votul majorității membrilor prezenți. În caz de paritate de voturi, avizul se consideră neadoptat.
(7) Autoritatea competentă publică pe pagina sa web oficială lista membrilor comitetului de monitorizare.
(8) La lucrările comitetului de monitorizare pot participa, în calitate de consultanți, fără drept de vot, la invitația autorității competente, reprezentanți ai Delegației Uniunii Europene în Republica Moldova.
(9) Comitetul de monitorizare examinează în special:
a) progresele înregistrate în ceea ce privește punerea în aplicare a PSPA și atingerea obiectivelor de etapă și a țintelor;
b) orice probleme care afectează performanța PSPA și acțiunile întreprinse pentru a le remedia, inclusiv progresele realizate în direcția simplificării și a reducerii sarcinii administrative pentru beneficiarii finali;
c) elementele evaluării ex ante și documentele strategice aferente politicii agricole;
d) progresele înregistrate cu privire la efectuarea evaluărilor și a oricăror acțiuni întreprinse ca urmare a constatărilor;
e) informațiile relevante referitoare la performanța PSPA;
f) punerea în aplicare a acțiunilor legate de comunicare și vizibilitate;
g) consolidarea capacității administrative pentru autoritățile publice, fermieri și alți beneficiari, acolo unde este cazul;
h) propunerile privind distribuirea/redistribuirea mijloacelor FNDAMR;
(10) Comitetul de monitorizare își dă avizul consultativ cu privire la:
a) metodologia și criteriile folosite pentru selectarea operațiunilor;
b) rapoartele anuale privind performanța;
c) planul de evaluare și modificări ale acestuia;
d) orice propunere a autorității competente de modificare a PSPA;
e) distribuirea/redistribuirea FNDAMR.
(11) Activitatea desfășurată de către comitetul de monitorizare se bazează pe principii de voluntariat, nu este remunerată și este exercitată de către membrii acestuia în limita programului lor de muncă.”
10. La articolul 16 alineatul (2), cuvintele „Autoritatea de management” se substituie cu cuvintele „Autoritatea competentă”.
11. Articolul 18 va avea următorul cuprins:
„Articolul 18. Condiționalitatea, principiu și domeniul de aplicare
(1) PSPA include un sistem de condiționalitate în temeiul căruia fermierii și alți beneficiari care beneficiază de plăți directe sau plăți anuale pentru intervențiile concepute în temeiul art. 22 alin. (1) lit. a), fac obiectul unei sancțiuni administrative dacă nu îndeplinesc cerințele legale în materie de gestionare (SMR), standardele de bune condiții agricole și de mediu ale terenurilor (GAEC), în următoarele domenii specifice:
a) clima și mediul (GAEC 1, 2 și 3), inclusiv apa (SMR 1 și 2, GAEC 4), solul (GAEC 5, 6 și 7) și biodiversitatea ecosistemelor (SMR 3 și 4, GAEC 8 și 9);
b) sănătatea publică și sănătatea plantelor (SMR 5, 6, 7 și 8);
c) bunăstarea animalelor (SMR 9, 10 și 11).
(2) PSPA include condiționalitatea socială, care prevede cerințele legate de condițiile de muncă, de încadrare în muncă, de sănătate și securitate în muncă, care sunt stabilite în conformitate cu cadrul normativ ce vizează respectarea prevederilor legislației sociale și în materie de ocupare a forței de muncă, precum și standardele de muncă aplicabile. Condiționalitatea socială vizează fermierii și alți beneficiari care beneficiază de plăți directe sau plăți anuale pentru intervențiile concepute în temeiul art. 22 alin. (1) lit. a), fac obiectul unei sancțiuni administrative.
(3) Normele privind condiționalitățile specificate la alin. (1) și (2) se includ în PSPA.
(4) PSPA include norme referitoare la un sistem eficace și proporțional de sancțiuni administrative. Normele respective respectă în special cerințele prevăzute la art. 44-50.”.
12. Se completează cu Articolul 181 cu următorul cuprins:
„Articolul 181. Obligațiile în legătură cu bunele condiții agricole și de mediu
(1) Suprafețele agricole, inclusiv suprafețele de teren care nu sunt utilizate în scopuri de producție, trebuie menținute în bune condiții agricole și de mediu (GAEC).
(2) Cerințele minime aferente fiecărui standard privind bunele condiții agricole și de mediu (GAEC) sunt prevăzute în PSPA.
(3) La stabilirea standardelor minime se ține seama, după caz, de caracteristicile specifice ale suprafețelor respective, inclusiv de condițiile pedologice și climatice, de sistemele agricole existente, de practicile agricole, de dimensiunile și structurile exploatațiilor, de utilizarea terenurilor și de specificul regiunii. Standardele minime se corelează, după caz, cu cerințele obligatorii stabilite de legislația națională, în măsura în care acestea corespund standardelor GAEC și obiectivelor acestora.
(4) Ținând seama de sarcina administrativă a controalelor, fermierii certificați în conformitate cu Legea nr. 237/2023 privind producția ecologică a căror exploatație constă în întregime în unități de producție ecologică sau în unități de producție în conversie sau constă în ambele tipuri de unități de producție, sunt considerați a respecta standardele GAEC 1, 3, 4, 5, 6 și 7.”.
13. Articolul 19: 
alineatul (4) se completează cu următorul text:
„PSPA stabilește modul de organizarea și funcționarea AKIS.”.
la alineatul (6) și alineatul (7), cuvintele „autoritatea de management” se substituie cu cuvintele „autoritatea competentă”.
14. La articolul 20 alineatul (1) se completează cu cuvintele „și decuplate”.
15. Articolul 22 alineatul (1) se completează cu litera i) cu următorul cuprins:
„i) plățile în situații de criză acordate fermierilor în urma unor evenimente catastrofale sau fenomene meteorologice și hidrologice periculoase.”.
16. La articolul 26 alineatul (2), textul „art. 22 alin. (1) lit. b)–e) și g)” se substituie cu textul „art. 22 alin. (1) lit. b)–e), g) și h)”.
17. La articolul 30:
la alineatul (1) și (3), cuvintele „autorității de management” se substituie cu textul „autorității competente”;
la alineatul (2), cuvintele „autoritatea de management” se substituie cu cuvintele „autoritatea competentă”.
18.  Articolul 31: 
alineatul (1) va avea următorul cuprins:
„(1) Cererea de acordare a sprijinului financiar din FNDAMR se depune în formă electronică, prin intermediul mijloacelor electronice puse la dispoziție de Agenția de plăți, sau pe suport de hârtie.”
se completează cu alineatul (11) și (12) cu următorul cuprins:
„(11) Cererile se depun:
a) de către fermier la sediul subdiviziunii teritoriale a Agenției de plăți în a cărei rază teritorială se află exploatația acestuia.
b) de către grupurile de acțiune locală, pentru selectarea și aprobarea strategiei de dezvoltare locală - la autoritatea competentă; 
c) de către beneficiarii proiectelor strategiei de dezvoltare locală în cadrul Programului LEADER, prin intermediul grupurilor de acțiune locală – la Agenției de plăți;
d) de către beneficiarii intervențiilor concepute în temeiul art. 22 alin. (1) lit. h) – la autoritatea competentă;
e) de către ceilalți solicitanți, la subdiviziunea teritorială a Agenției de plăți în a cărei rază teritorială se află sediul.
(12) Prin derogare de la alin. (1), cererile prevăzute la alin. (11) lit. b) și c) se depun exclusiv prin sistemul informațional „Moldova LEADER IT Soft".”;
alineatul (2) va avea următorul cuprins:
„(2) Cererea de acordare a sprijinului financiar, cu excepția celor prevăzute la alin. (11) lit. b), este supusă procedurii de autorizare de către Agenția de plăți, care constă în primirea, înregistrarea, examinarea și activități de control. Agenția de plăți poate încheia cu solicitantul, în locul emiterii actului administrativ individual, un contract administrativ de acordare a sprijinului financiar, dacă particularitățile intervenției sau ale proiectului justifică aceasta.”;
alineatul (3) se completează cu litera d) cu următorul cuprins:
„d) a rămas fără acoperire financiară.”.
Articolul 33, se completează cu alineatul (21) cu următorul cuprins:
„(21) În cazul în care un beneficiar a fost selectat pentru un control la fața locului în baza unei cereri de acordare a sprijinului financiar, a unei cereri de plată sau pentru verificarea respectării normelor privind condiționalitatea în temeiul art. 44, atunci, în măsura posibilului și ținând seama de riscurile asociate, Agenția de plăți nu selectează beneficiarul respectiv pentru un control ulterior și un eșantion de control pentru anul respectiv, cu excepția cazului în care circumstanțele impun un control suplimentar pentru a asigura protecția eficace a intereselor financiare. Prezenta dispoziție nu reduce nivelul controalelor.”.
19. La articolul 39 alineatul  (3), cuvintele „Autoritatea de management” se substituie cu cuvintele „Autoritatea competentă”.
20. La articolul 42 alineatul (2) cuvintele „autorității de management” se substituie cu cuvintele „autorității competente”.
21. La articolul 43 primul enunț cuvintele „Autoritatea de management” se substituie cu cuvintele „Autoritatea competentă”.
22. Articolul 44:
alineatul (1), va avea următorul cuprins:
„(1) Autoritatea competentă instituie un sistem de control pentru a verifica dacă beneficiarii plăților directe și beneficiarii plăților anuale care primesc sprijin financiar conform art. 22 alin. (1) lit. a) respectă condiționalitățile prevăzute la art. 18 și art. 181.”;
se completează cu alineatul (11) și alineatul (12) cu următorul cuprins:
„(11) Beneficiarii enumerați la alin. (1) sunt scutiți de controalele din cadrul sistemului instituit în cazul în care suprafața eligibilă declarată în cerere nu depășește 10 hectare.
(12) Fermierii care dețin exploatații a căror dimensiune maximă nu depășește 30 ha de suprafață agricolă declarată, sunt scutiți de controalele conform cerințelor standardului GAEC 7.”;
alineatul (2):
la punctul 1) textul „condiționalitatea prevăzută la art. 18” se substituie cu textul „condiționalitățile prevăzute la art. 18 și art. 181”;
punctul 4) va avea următorul cuprins:
„4) stabilește eșantionul de control pentru controalele la fața locului menționate la pct. 1) din prezentul alineat, care urmează să fie efectuate în fiecare an, pe baza unei analize anuale a riscurilor care include o componentă aleatorie și acoperă cel puțin 1 % din beneficiarii enumerați la alin. (1). În cazul aplicării art. 33 alin. (21), Agenția de plăți asigură respectarea ratei minime de control.”.
23. Articolul 45:
la alineatele (1) și (3), cuvintele „Autoritatea de management” se substituie cu cuvintele „Autoritatea competentă”;
la alineatul (1) textul „condiționalitatea prevăzută la art. 18” se substituie cu textul „condiționalitățile prevăzute la art. 18 și art. 181”;
se completează cu alineatul (21) și (22) cu următorul cuprins:
„(21) Prin derogare de la alin. (1) și (2), sistemul de sancțiuni administrative aferent condiționalității nu se aplică fermierilor mici care dețin o suprafață de cel mult 10 hectare.
(22) Fermierii prevăzuți la art. 44 alin. (1²) sunt scutiți de sancțiunile administrative pentru nerespectarea standardului GAEC 7.”.
24. La articolul 46 alineatul (7), cuvintele „Autoritatea de management” se substituie cu cuvintele „Autoritatea competentă”.
25. La articolul 48 alineatul (1), cuvintele „Autoritatea de management” se substituie cu cuvintele „Autoritatea competentă”.
26. La articolul 51 alineatul (1), cuvintele „autoritatea de management” se substituie cu cuvintele „autoritatea competentă”.
27. La articolul 52, alineatul (3) și alineatul (4), cuvintele „autoritatea de management” se substituie cu cuvintele „autoritatea competentă”.
28.  Articolul 53 va avea următorul cuprins:
„Articolul 53. Conținutul PSPA
(1) PSPA conține, în special, compartimente privind:
a) evaluarea nevoilor, inclusiv rezumatul analizei SWOT;
b) strategia de intervenție;
c) elemente comune, definiții și cerințe minime;
d) plățile directe, intervențiile sectoriale și intervențiile pentru dezvoltarea rurală;
e) ținta și planurile financiare;
f) sistemul de guvernanță și de coordonare;
g) elemente de modernizare a agriculturii și a zonelor rurale, care asigură realizarea obiectivului transversal prevăzut la art. 3 alin.(2);
h) monitorizarea, raportarea, evaluarea și asigurarea transparenței.
(2) PSPA conține, în special, următoarele anexe:
a) evaluarea nevoilor, strategia de intervenție și indicatorii;
b) indicatorii de realizare, de rezultat și de impact, stabiliți pentru fiecare obiectiv;
c) normele privind condiționalitatea, în temeiul art. 18 și 181;
d) lista autorităților de control competente să verifice respectarea de către beneficiari a condiţionalităţilor prevăzute în art.18;
e) criteriile de selectare a proiectelor pentru finanțare;
f) planul financiar, elaborat pentru perioada de implementare a PSPA.”.
29. La articolul 54 alineatul (1), articolul 55 alineatul (2), articolul 57, cuvintele „Autoritatea de management” se substituie cu cuvintele „Autoritatea competentă”.
30. La articolul 58:
alineatul (1) va avea următorul cuprins:
„(1) Autoritatea competentă prezintă Guvernului anual, până la data de 31 martie a anului ulterior exercițiului financiar, un raport privind performanța implementării PSPA.”;
alineatul (2) va avea următorul cuprins: 
„(2) Conducătorul Agenției de plăți prezintă autorității competente în temeiul art. 11 alin. (21) ultimul raport anual privind performanța PSPA, pentru exercițiul financiar precedent, care include și un rezumat al evaluărilor realizate pe parcursul perioadei de punere în aplicare.”;
alineatul (3) va avea următorul cuprins:
„(3) Raportul anual privind performanța conține toate informațiile prevăzute la alineatele (31)- (33).”;
se completează cu alineatele (31), (32) și (33), care vor avea următorul cuprins:
„(31) Raportul anual privind performanța prezintă informații calitative și cantitative esențiale privind punerea în aplicare a PSPA, făcând trimitere la date financiare și la indicatori de realizare și de rezultat.
(32) Informațiile cantitative menționate la alin. (31) includ:
a) realizările obținute până la sfârșitul exercițiului financiar precedent; 
b) cheltuielile brute la sfârșitul exercițiului financiar, înainte de aplicarea eventualelor sancțiuni sau a altor reduceri, luând în considerare realocarea sau recuperarea fondurilor;
c) raportul dintre cheltuielile brute menționate la lit. b) și realizările obținute menționate la lit. a); 
d) rezultatele și gradul de realizare față de obiectivele de etapă corespunzătoare indicatorilor de rezultat relevanți stabiliți în PSPA.
(33) Informațiile calitative menționate la alin. (31) includ:
a) o sinteză de punere în aplicare a PSPA în exercițiul financiar precedent;
b) problemele care afectează performanța PSPA, în special în ceea ce privește abaterile de la obiectivele de etapă, cu furnizarea justificărilor relevante și măsurile luate, dacă acest lucru este relevant.”.
31. La articolul 59 alineatul (1), cuvintele „autoritatea de management” se substituie cu cuvintele „autoritatea competentă”.
32. La articolul 60:
la alineatul (1), textul „evaluează anual, până la data de 25 februarie a anului ulterior celui de raportare” se substituie cu textul ”până la data de 25 martie a anului ulterior exercițiului financiar, în baza raportului privind performanța prezentat de către Agenția de plăți, evaluează anual”;
 alineatul (2) se completează cu textul „, care se efectuează până la 31 decembrie a anului ulterior perioadei de punere în aplicare a PSPA”.
33. La articolul 66 alineatul (1), textul „a prevederilor art. 10 alin. (1) lit. a) și alin. (2), ale art. 11 alin. (2) și (4) și ale art. 12, care intră în vigoare la data de 1 ianuarie 2028, precum și a prevederilor art. 18, ale secțiunii a 2-a, a 4-a și a 5-a din capitolul VIII, care intră în vigoare la data de 1 ianuarie 2030” se substituie cu textul „a prevederilor art. 10 alin. (2) și alin. (6), art. 18 alin. (1) și alin. (3)-(4), art. 181 și a secțiunii a 4-a din capitolul VIII, care intră în vigoare la data de 1 decembrie 2026, a prevederilor art. 10 alin. (1) lit. a) și c), alin. (3)-(5), ale art. 11 alin. (2) și (4) și ale art. 12, care intră în vigoare la data de 1 ianuarie 2028, precum și a prevederilor art. 18 alin. (2) și ale secțiunilor a 2-a și a 5-a din capitolul VIII, care intră în vigoare la data intrării în vigoare a Tratatului de aderare a Republicii Moldova la Uniunea Europeană”.

Art. II.
1. Prezenta lege intră în vigoare în termen de 6 luni de la data publicării în Monitorul Oficial al Republicii Moldova, cu excepția art. I pct. 6 partea ce vizează art. 10 alin. (2) și alin. (6), pct. 11 partea ce vizează art. 18 alin. (1) și alin. (3)-(4), pct. 12 partea ce vizează art. 181 și pct. 33 partea ce vizează intrarea în vigoare a art. 10 alin. (2) și alin. (6), art. 18 alin. (1) și alin. (3)-(4), art. 181 și a secțiunii a 4-a din capitolul VIII, care intră în vigoare la 1 decembrie 2026.
2. Guvernul, în termen de 6 luni de la data publicării prezentei legi, va aduce actele sale normative în concordanță cu prevederile acesteia.

